ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 213.52 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 4.04 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 53,974
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 5,910 പേര്ക്ക്
രോഗമുക്തി നിരക്ക് നിലവില് 98.69%
പ്രതിവാര രോഗസ്ഥിരീകരണ നിരക്ക് 2.15%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 213.52 കോടി  പിന്നിട്ടു.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. 12-14 വയസ് പ്രായമുള്ളവര്ക്കുള്ള COVID-19 വാക്സിനേഷന് 2022 മാര്ച്ച് 16-ന് ആരംഭിച്ചു. ഇതുവരെ 4.04 കോടിയിലധികം  കൗമാരക്കാര്ക്ക് കോവിഡ്-19 കുത്തിവയ്പിന്റെ ആദ്യ ഡോസ് നല്കി. അതുപോലെ, 18-59 പ്രായമുള്ളവര്ക്കുള്ള കോവിഡ്-19 മുന്കരുതല് ഡോസ് 2022 ഏപ്രില് 10 മുതല് ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,14,283
രണ്ടാം ഡോസ് 1,01,08,793
കരുതല് ഡോസ് 68,08,200
മുന്നണിപ്പോരാളികള്
ഒന്നാം ഡോസ് 1,84,35,011
രണ്ടാം ഡോസ് 1,77,02,579
കരുതല് ഡോസ് 1,32,46,387
12-14 പ്രായപരിധിയിലുള്ളവര്
ഒന്നാം ഡോസ് 4,04,65,525
രണ്ടാം ഡോസ് 3,04,78,434
15-18 പ്രായപരിധിയിലുള്ളവര്
ഒന്നാം ഡോസ് 6,17,29,479
രണ്ടാം ഡോസ് 5,24,75,965
18-44 പ്രായപരിധിയിലുള്ളവര്
ഒന്നാം ഡോസ് 56,07,25,224
രണ്ടാം ഡോസ് 51,36,62,006
കരുതല് ഡോസ് 6,85,11,275
45-59 പ്രായപരിധിയിലുള്ളവര്
ഒന്നാം ഡോസ് 20,39,31,989
രണ്ടാം ഡോസ് 19,64,59,678
കരുതല് ഡോസ് 3,76,38,150
60നുമേല് പ്രായമുള്ളവര്
ഒന്നാം ഡോസ് 12,76,00,113
രണ്ടാം ഡോസ് 12,28,02,206
കരുതല് ഡോസ് 4,20,79,648
കരുതല് ഡോസ് 16,82,83,660
ആകെ 2,13,52,74,945
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 53,974; ഇത് രാജ്യത്തെ മൊത്തം സജീവ കേസുകളുടെ 0.12% ആണ്.
ദേശീയ രോഗമുക്തി നിരക്ക് 98.69 % ആണ്. കഴിഞ്ഞ 24 മണിക്കൂറിനുള്ളില് 7,034 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,38,80,464 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 5,910 പേര്ക്കാണ്.
കഴിഞ്ഞ 24 മണിക്കൂറിനുള്ളില് 2,27,313 പരിശോധനകള് നടത്തി. ആകെ 88.73 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 2.15 ശതമാനമാണ്. പ്രതിദിന രോഗസ്ഥിരീകരണ നിരക്ക് 2.60 ശതമാനമാണ്.
(ND
പ്രധാനമന്ത്രിയുടെ ഓഫീസ്
ആശ, അംഗണവാടി വര്ക്കര്മാര്ക്ക് പ്രധാനമന്ത്രി വേതന വര്ദ്ധന പ്രഖ്യാപിച്ചു
ആശ, അംഗണവാടി വര്ക്കര്മാര്ക്ക് വേതനത്തില് നാഴിക്കല്ലാകുന്ന വേതന വര്ദ്ധന പ്രധാനമന്ത്രി ശ്രീ നരേന്ദ്ര മോദി ഇന്ന് പ്രഖ്യാപിച്ചു. അടുത്തമാസം മുതല് പ്രാബല്യത്തില് വരുന്ന വര്ദ്ധന ലക്ഷക്കണക്കിന് ആശ, എ.എന്.എം വര്ക്കര്മാരുമായി വീഡിയോ ബ്രിഡ്ജിലൂടെ ഇന്ന് നടത്തിയ ആശയവിനിമയത്തിലാണ് ഈ പ്രഖ്യാപനം നടത്തിയത്.
ആശാ പ്രവര്ത്തകര്ക്ക് കേന്ദ്ര ഗവണ്മെന്റ് നല്കിവരുന്ന പതിവ് പ്രോത്സാഹന തുക ഇരട്ടിയാക്കുന്നതായാണ് പ്രധാനമന്ത്രി പ്രഖ്യാപിച്ചത്. ഇതിന് പുറമെ എല്ലാ ആശാ പ്രവര്ത്തകരേയും അവരുടെ സഹായികളേയും പ്രധാനമന്ത്രി ജീവന് ജ്യോതി ബീമാ യോജനയുടെയും പ്രധാനമന്ത്രി സുരക്ഷാ ബീമാ യോജനയുടെയും പരിരക്ഷയില് കൊണ്ടുവരികയും ചെയ്യും.
അംഗണവാടി പ്രവര്ത്തകരുടെ ഓണറേറിയത്തിലും ഗണ്യമായ വര്ദ്ധന പ്രധാനമന്ത്രി പ്രഖ്യാപിച്ചു. ഇപ്പോള് 3000 രൂപ ലഭിച്ചുകൊണ്ടിരിക്കുന്നവര്ക്ക് ഇനി 4,500 രൂപ വീതം ലഭിക്കും. അതുപോലെ 2,200 രൂപ ലഭിക്കുന്നവര്ക്ക് 3,500 രൂപ ലഭിക്കും. അംഗണവാടി ഹെല്പ്പര്മാരുടെ ഓണറേറിയവും 1,500 രൂപയില് നിന്നും 2,250 രൂപയായി വര്ദ്ധിപ്പിച്ചു.
കോമണ് ആപ്ലിക്കേഷന് സോഫ്റ്റ്വെയര്  പോലുള്ള സങ്കേതങ്ങള് ഉപയോഗിക്കുന്ന അംഗണവാടി വര്ക്കര്മാര്ക്കും, ഹെല്പ്പര്മാര്ക്കും പ്രത്യേക പ്രോത്സാഹന തുക പ്രധാനമന്ത്രി പ്രഖ്യാപിച്ചിട്ടുണ്ട്. അവരുടെ പ്രവര്ത്തനങ്ങളുടെ അടിസ്ഥാനത്തില് 250 രൂപ മുതല് 500 രൂപ വരെ ഇന്സെന്റീവ് ലഭിക്കും.
 എന്നിങ്ങനെ മൂന്ന് വിഭാഗങ്ങളുമായാണ് പ്രധാനമന്ത്രി ആശയവിനിമയം നടത്തിയത്. ആരോഗ്യ പോഷകാഹാര സേവനങ്ങള് നടത്തുന്നതിനും രാജ്യത്തെ പോഷകകുറവ് പരിഹരിക്കുന്നതിനുള്ള പോഷണ് അഭിയാന്റെ ലക്ഷ്യങ്ങള് നേടിയെടുക്കാനുമായി സാങ്കേതിക വിദ്യയുടെ നൂതന സാദ്ധ്യതകള് ഉപയോഗിച്ചുകൊണ്ട് ഒന്നിച്ച് പ്രവര്ത്തിക്കുന്നതിന് നടത്തുന്ന അവരുടെ പ്രയത്നത്തെ പ്രധാനമന്ത്രി അഭിനന്ദിച്ചു.
പ്രത്യേക സേവനങ്ങളും ഫീച്ചറുകളും
കേന്ദ്ര മന്ത്രിമാരായ ശ്രീ പർഷോത്തം രൂപാല, ഡോ. എൽ മുരുകൻ എന്നിവർ 2023 ജൂൺ 7 മുതൽ 12 വരെ കേരളത്തിലും ലക്ഷദ്വീപിലുമായി നടക്കുന്ന സാഗർ പരിക്രമ പരിപാടിയിൽ പങ്കെടുക്കും
കൊച്ചി: ജൂൺ 07, 2023
"സാഗർ പരിക്രമ" എന്ന അതുല്യമായ സംരംഭത്തിലൂടെ കേന്ദ്ര ഫിഷറീസ്, മൃഗസംരക്ഷണ, ക്ഷീരവികസന വകുപ്പ് മന്ത്രി ശ്രീ പർഷോത്തം രൂപാല, സഹ മന്ത്രി ഡോ. എൽ മുരുകൻ എന്നിവർ രാജ്യത്തുടനീളമുള്ള തീരപ്രദേശങ്ങൾ മുൻകൂട്ടി നിശ്ചയിച്ച കടൽമാർഗത്തിലൂടെ സന്ദർശിക്കുന്നു . മത്സ്യത്തൊഴിലാളികളെയും മത്സ്യ കർഷകരെയും വിവിധ ഗവണ്മെന്റ് പദ്ധതികളുടെ ഗുണഭോക്താക്കളെയും കാണാനും സംവദിക്കാനും അവരുടെ പ്രശ്നങ്ങളെ അറിയാനും രാജ്യത്തെ മത്സ്യബന്ധന മേഖലയുടെ വളർച്ചയെ ത്വരിതപ്പെടുത്താനുമുള്ള അവരുടെ നിർദേശങ്ങൾ മനസിലാക്കാനും ആണിത്. 2022 മാർച്ച് 5 ന് ഗുജറാത്തിലെ മാണ്ഡവിയിൽ നിന്ന് "സാഗർ പരിക്രമ" യുടെ ആദ്യ ഘട്ട യാത്ര ആരംഭിച്ചു.
ഇതുവരെ സാഗർ പരിക്രമ ആറ് ഘട്ടങ്ങളിലായി ഗുജറാത്ത്, ദാമൻ & ദിയു, മഹാരാഷ്ട്ര, കർണാടക, ആൻഡമാൻ & നിക്കോബാർ എന്നീ തീരപ്രദേശങ്ങളിലെ സന്ദർശനം പൂർത്തിയാക്കി. സാഗർ പരിക്രമ ഏഴാം ഘട്ടത്തിൽ കേരളവും ലക്ഷദ്വീപും ഉൾപ്പെടുന്നു. ഈ ഘട്ടത്തിൽ മംഗലാപുരം, കാസർകോട്, മടക്കര, പള്ളിക്കര, ചാലിയം, കാഞ്ഞങ്ങാട്, കോഴിക്കോട്, മാഹി, ബേപ്പൂർ, തൃശൂർ, എറണാകുളം, കൊച്ചി, കവരത്തി, ബംഗാരം ദ്വീപ്, അഗത്തി തുടങ്ങിയ സ്ഥലങ്ങൾ ഉൾപ്പെടുന്നു
(കേരളത്തിലെ മത്സ്യ ബന്ധന മേഖല മൊത്തം ജിഡിപിയുടെ ഏകദേശം 1.58% സംഭാവന ചെയ്യുന്നു. സമുദ്രോത്പന്നങ്ങളുടെ കയറ്റുമതി 2017-18 വർഷത്തിൽ 5919.02 കോടി രൂപയുടെ സർവകാല റെക്കോർഡ് സൃഷ്ടിച്ചു. സമുദ്രമേഖലയിൽ ഏകദേശം 222 മത്സ്യബന്ധന ഗ്രാമങ്ങളും ഉൾനാടൻ മേഖലയിൽ 113 മത്സ്യത്തൊഴിലാളി ഗ്രാമങ്ങളുമുണ്ട്. അവിടെ ജനസംഖ്യയുടെ ബഹുഭൂരിപക്ഷത്തിനും ഉപജീവനമാർഗം മത്സ്യബന്ധനവും അനുബന്ധ തൊഴിലുമാണ്. കേരളത്തിന്റെ ഉൾനാടൻ ജലസ്രോതസ്സുകളുടെ വ്യാപ്തി മത്സ്യകൃഷി വിപുലീകരിക്കുന്നതിന് സാദ്ധ്യതയുള്ളതാണ്. കേരളത്തിലെ ജല ജൈവവൈവിധ്യവും മത്സ്യസമ്പത്തും 10 ലക്ഷത്തിലധികം മത്സ്യത്തൊഴിലാളികൾക്ക് തൊഴിൽ നൽകുകയും വാണിജ്യ മത്സ്യബന്ധനം, മത്സ്യകൃഷി മുതലായവ ഉൾപ്പെടെ നിരവധി അധിക പ്രവർത്തനങ്ങളെ പിന്തുണയ്ക്കുകയും ചെയ്യുന്നു.
അതേസമയം, ലക്ഷദ്വീപിന് 4,200 ചതുരശ്ര കി.മീറ്റർ വിസ്തീർണ്ണമുള്ള ലഗൂൺ, 20,000 ചതുരശ്ര കി.മീറ്റർ പ്രദേശിക ജലസ്രോതസ്സ്, 4,00,000 ലക്ഷം ചതുരശ്ര കിലോമീറ്റർ തനത് സാമ്പത്തിക മേഖല , ഏകദേശം 132 കി.മീ തീരപ്രദേശം എന്നിവയുണ്ട്. ലക്ഷദ്വീപിന് ചുറ്റുമുള്ള കടൽ മത്സ്യസമ്പത്തിനാൽ സമ്പന്നമാണ്. ദ്വീപുകളിലെ പ്രധാന മത്സ്യസമ്പത്ത് ചൂരയാണ്.
കേരളത്തിലെ മുതിർന്ന ഉദ്യോഗസ്ഥർ, ലക്ഷദ്വീപ് ഭരണകൂട അധികൃതർ, കേന്ദ്ര ഫിഷറീസ് വകുപ്പ്, നാഷണൽ ഫിഷറീസ് ഡെവലപ്മെന്റ് ബോർഡ്, ഇന്ത്യൻ കോസ്റ്റ് ഗാർഡ്, ഫിഷറീസ് സർവേ ഓഫ് ഇന്ത്യ എന്നിവിടങ്ങളിലെ ഉന്നത ഉദ്യോഗസ്ഥർ, മത്സ്യ തൊഴിലാളി പ്രതിനിധികൾ എന്നിവരും 2023 ജൂൺ 7 മുതൽ 12 വരെ കേരളത്തിലും ലക്ഷദ്വീപിലും നടക്കുന്ന സാഗർ പരിക്രമ പരിപാടിയിൽ പങ്കെടുക്കും.
RRTN/SKY
പ്രധാനമന്ത്രിയുടെ ഓഫീസ്
ഗുജറാത്തിൽ സുപ്രധാന പദ്ധതികൾ പ്രധാനമന്ത്രി ഉദ്ഘാടനം ചെയ്തു
കർഷക ക്ഷേമത്തിന് ഗവൺമെന്റ് പ്രതിജ്ഞാബദ്ധമാണെന്നും, കർഷകരുടെ ഉത്കണ്ഠകൾ പരിഹരിക്കുമെന്നും പ്രധാനമന്ത്രി
ഗുജറാത്തിൽ നിരവധി വികസന പദ്ധതികൾക്ക് പ്രധാനമന്ത്രി ശ്രീ നരേന്ദ്ര മോദി ഇന്ന് തുടക്കം കുറിച്ചു. ഡീ സലൈനേഷൻ പ്ലാൻറ്, ഹൈബ്രിഡ് പുനരുപയോഗ ഊർജ്ജ വിഭവ പാർക്ക്, പൂർണമായും യന്ത്രവൽകൃതമായ പാൽ സംസ്കരണ, പാക്കിങ് പ്ലാന്റ് എന്നിവ ഇന്ന് ഉദ്ഘാടനം ചെയ്ത പദ്ധതികളിൽ ഉൾപ്പെടുന്നു. ഗുജറാത്ത് മുഖ്യമന്ത്രിയും ചടങ്ങിൽ സന്നിഹിതനായിരുന്നു.
ഓരോരുത്തരും മാറുന്ന കാലത്തിനനുസരിച്ച് മുന്നോട്ടു പോകണമെന്നും ആഗോള തലത്തിൽ മികച്ച മാതൃകകളെ, സ്വീകരിക്കണമെന്നും ചടങ്ങിൽ പ്രധാനമന്ത്രി പറഞ്ഞു. ഇപ്പോൾ, വിദേശത്തേക്ക് പഴം കയറ്റുമതി ചെയ്യുന്ന കച്ചിലെ കർഷകരെ അദ്ദേഹം അഭിനന്ദിച്ചു.നമ്മുടെ കർഷകരുടെ നൂതനാശയ താൽപര്യമാണ് ഇത് സൂചിപ്പിക്കുന്നതെന്ന് അദ്ദേഹം പറഞ്ഞു. ഗവൺമെന്റിൽ നിന്നുള്ള അനാവശ്യ ഇടപെടൽ ഇല്ലാത്തതിനാൽ, ഗുജറാത്തിലെ കൃഷി, മത്സ്യബന്ധനം,പാൽ എന്നീ മേഖലകളിൽ, കഴിഞ്ഞ രണ്ട് ദശാബ്ദമായി പുരോഗതി കൈവരിക്കാനായതായി പ്രധാനമന്ത്രി പറഞ്ഞു.
കർഷകരെയും സഹകരണ സംഘങ്ങളെയും പ്രോത്സാഹിപ്പിക്കാനുള്ള നടപടികളാണ് ഗുജറാത്ത് സ്വീകരിച്ചത്.
പുതിയ കാർഷിക പരിഷ്കാരങ്ങളെ പറ്റി, കൃഷിക്കാർ തെറ്റിദ്ധരിക്കപ്പെട്ടിരിക്കുകയാണെന്ന് പ്രധാനമന്ത്രി പറഞ്ഞു. വർഷങ്ങളായി പ്രതിപക്ഷ പാർട്ടികളും കർഷക സംഘടനകളും ആവശ്യപ്പെട്ടിട്ടുള്ളതാണ് ഇപ്പോൾ നടപ്പാക്കിയിരിക്കുന്ന കാർഷിക പരിഷ്കരണ നയങ്ങൾ. കേന്ദ്ര ഗവൺമെന്റ് കർഷകരുടെ ക്ഷേമത്തിന് പ്രതിജ്ഞാബദ്ധമാണെന്നും കർഷകരുടെ ഉത്കണ്ഠകൾ പരിഹരിക്കുമെന്നും പ്രധാനമന്ത്രി ആവർത്തിച്ചു വ്യക്തമാക്കി.
നവ സാങ്കേതികവിദ്യയിലൂടെയും നവയുഗ സമ്പദ് വ്യവസ്ഥയിലൂടെയും കച്ച് ഇന്ന് ബഹുദൂരം മുന്നോട്ട് കുതിച്ചിരിക്കുന്നു.
ഇന്ന് ശിലാസ്ഥാപനം നിർവഹിച്ച,ഖരേരയിലെ പുനരുപയോഗ ഊർജ്ജ വിഭവ പാർക്ക്, മണ്ഡവിയിലെ ഡീ സലൈനേഷൻ പ്ലാന്റ്, അഞ്ജറിലെ സർഹദ് ദേഹരിയിലുള്ള പാൽ സംസ്കരണ യൂണിറ്റ് എന്നിവ കച്ചിലെ വികസന പാതയിൽ പുതിയ നാഴികകല്ലുകൾ ആകുമെന്നും പ്രധാനമന്ത്രി പറഞ്ഞു. ഈ പദ്ധതിയുടെ നേട്ടങ്ങൾ പ്രദേശത്തെ ഗോത്രജനത, കർഷകർ, കന്നുകാലി കർഷകർ സാധാരണ ജനങ്ങൾ എന്നിവർക്ക് ലഭിക്കും. രാജ്യത്തെ, വളരെ വേഗത്തിൽ വളരുന്ന പ്രദേശങ്ങളിലൊന്നാണ് കച്ച് എന്ന് അദ്ദേഹം അഭിപ്രായപ്പെട്ടു. ഇവിടത്തെ കണക്റ്റിവിറ്റി ശൃംഖല ദിവസം തോറും മെച്ചപ്പെട്ടുവരികയാണ്.
ഗുജറാത്തിലെ ജനങ്ങൾക്ക്,
രാത്രി ഭക്ഷണസമയത്ത് വൈദ്യുതി ഉണ്ടാവണമെന്ന ലളിതമായ ആവശ്യമുണ്ടായിരുന്ന ഒരു കഴിഞ്ഞ കാലത്തെ പ്രധാനമന്ത്രി അനുസ്മരിച്ചു. ഗുജറാത്തിൽ കാര്യങ്ങൾ ഒരുപാട് മാറിയിട്ടുണ്ട്. ഇവിടുത്തെ യുവാക്കൾക്ക് ഗുജറാത്ത് നേരിട്ടിരുന്ന ആദ്യകാല അസൗകര്യങ്ങളെപ്പറ്റി ഇന്ന് അറിവ് പോലും ഉണ്ടാവില്ല. കച്ചിൽ ഒരു നെഗറ്റീവ് ജനസംഖ്യാ വളർച്ച നിരക്ക് ആണ് ഉണ്ടായിരുന്നത്. എന്നാൽ ഇപ്പോൾ ജനങ്ങൾ, പ്രദേശത്തിന് പുറത്തേക്ക് പോകുന്നത് ഒഴിവാക്കുകയും, കച്ചിലേക്ക് മടങ്ങിയെത്തുകയും ചെയ്യുന്നതോടെ ജനസംഖ്യ വർദ്ധിക്കുന്നുണ്ട്.
വൻ ഭൂകമ്പത്തിനു ശേഷം കച്ച് പ്രദേശത്തുണ്ടായ നാല് മടങ്ങ് വികസനങ്ങളെക്കുറിച്ച് , പഠനം നടത്താൻ ഗവേഷകരോടും സർവ്വകലാശാലകളോടും അദ്ദേഹം ആഹ്വാനം ചെയ്തു. കഴിഞ്ഞ 20 വർഷമായി നിരവധി കർഷക സൗഹൃദ പദ്ധതികൾ ആവിഷ്കരിച്ച് വരുന്ന ഗുജറാത്ത് ഗവൺമെന്റിനെ അദ്ദേഹം അഭിനന്ദിച്ചു. സൗരോർജ്ജ ശേഷി ശാക്തീകരിക്കുന്നതിൽ ഗുജറാത്ത് മികച്ച മുന്നേറ്റം കാഴ്ച വച്ചിട്ടുണ്ട്. ഇരുപത്തിയൊന്നാം നൂറ്റാണ്ടിൽ ഊർജ്ജ സുരക്ഷയും ജല സുരക്ഷയും വളരെ പ്രധാനപ്പെട്ടതാണെന്നും പ്രധാനമന്ത്രി ഓർമിപ്പിച്ചു. ഇപ്പോൾ നർമദാ നദിയിലെ ജലം കച്ച് പ്രദേശത്ത് എത്തുകയും ഇവിടം പുരോഗതി പ്രാപിക്കുകയുമാണെന്നും പ്രധാനമന്ത്രി പറഞ്ഞു.
നിതി ആയോഗ്
നിതി ആയോഗിന്റെ അടൽ ഇന്നവേഷൻ മിഷൻ , "ഇന്നൊവേഷൻസ് ഫോർ യു" എന്ന ഡിജി ബുക്ക് പുറത്തിറക്കി
ന്യൂഡൽഹി, ഒക്ടോബർ 21, 2021
നിതി ആയോഗിന്റെ അടൽ ഇന്നവേഷൻ മിഷൻ , "ഇന്നൊവേഷൻസ് ഫോർ യു" എന്ന പേരിൽ ഡിജി ബുക്ക് പുറത്തിറക്കി. അടൽ ഇന്നൊവേഷൻ മിഷന്റെ കീഴിൽ വ്യത്യസ്ത മേഖലകളിളുള്ള സ്റ്റാർട്ടപ്പുകളുടെ വിജയകഥകളാണ് ഈ പുസ്തകത്തിലുള്ളത്. സുസ്ഥിരമായ ഭാവിയിലേക്കുള്ള പാത തുറക്കാൻ കഴിയുന്ന നൂതനമായ ഉൽപ്പന്നങ്ങളും, സേവനങ്ങളും, പരിഹാരങ്ങളും സൃഷ്ടിക്കാൻ ഈ സ്റ്റാർട്ടപ്പുകൾ പ്രവർത്തിച്ചിട്ടുണ്ട്. ഈ പുസ്തകത്തിന്റെ ആദ്യ പതിപ്പ് ആരോഗ്യ പരിപാലനത്തിൽ ശ്രദ്ധ കേന്ദ്രീകരിച്ചിരിക്കുന്നു, വൈകാതെ മറ്റ് മേഖലകളിലുള്ളവയും പുറത്തിറക്കും.
രാജ്യമെമ്പാടുമായി വ്യാപിച്ച് കിടക്കുന്ന അടൽ ഇൻകുബേഷൻ സെന്ററുകളിലെ 45 ആരോഗ്യ സാങ്കേതിക സ്റ്റാർട്ടപ്പുകളുടെ വിജയഗാഥകൾ ആണ് ഈ പുസ്തകത്തിൽ ഉൾപ്പെടുത്തിയിരിക്കുന്നത്.
നിതി ആയോഗ് വൈസ് ചെയർമാൻ, ഡോ. രാജീവ് കുമാർ; നിതി ആയോഗ് അംഗം , ഡോ. വി. കെ പോൾ; നിതി ആയോഗ് സിഇഒ, ശ്രീ അമിതാഭ് കാന്ത്; നീതി ആയോഗ് അഡീഷണൽ സെക്രട്ടറി  ഡോ. രാകേഷ് സർവാൾ; നിതി ആയോഗ് അടൽ ഇന്നവേഷൻ മിഷൻ ഡയറക്ടർ, ഡോ. ചിന്തൻ വൈഷ്ണവ് എന്നിവർ ഡിജിറ്റൽ പുസ്തക പ്രകാശന ചടങ്ങിൽ പങ്കെടുത്തു.
പുസ്തകത്തിന്റെ തുടർന്നുള്ള പതിപ്പുകൾ അഗ്രിടെക്, എഡ്യൂടെക്, മൊബിലിറ്റി, ഇവി തുടങ്ങിയ വളർന്നുവരുന്ന മേഖലകളെ കേന്ദ്രീകരിച്ചുള്ളവ ആയിരിക്കും.
RRTN/SKY
(Visitor Counter : 177
വിദ്യാഭ്യാസ മന്ത്രാലയം
കോവിഡ്-19: യുക്തി വെബ് പോര്ട്ടല് കേന്ദ്ര മാനവ വിഭവശേഷി മന്ത്രി രമേഷ് പൊഖ്രിയാല് നിഷാങ്ക് ഉദ്ഘാടനം ചെയ്തു
പോര്ട്ടല് ലക്ഷ്യമിടുന്നത് കേന്ദ്ര മാനവ വിഭവശേഷി വകുപ്പിന് കീഴില് നടക്കുന്ന പ്രവര്ത്തനങ്ങള് വിലയിരുത്തലും ജനങ്ങളില് എത്തിക്കലും: ശ്രീ. രമേഷ് പൊഖ്രിയാല് നിഷാങ്ക്
കേന്ദ്ര മാനവ വിഭവശേഷി മന്ത്രി രമേഷ് പൊഖ്രിയാല് 'നിഷാങ്ക്' ഡല്ഹിയില് നടന്ന ചടങ്ങില് ഉദ്ഘാടനം ചെയ്തുു. കോവിഡ് 19 ഭീഷണിയുടെ വ്യാപ്തിയേയും വ്യാപനത്തെ കുറിച്ചുമുള്ള വിവരങ്ങള് ശേഖരിക്കാനും ജനങ്ങളില് എത്തിക്കാനുമുള്ള സമഗ്രമായ പ്ലാറ്റ്ഫോമാണ് ഈ പോര്ട്ടല്.
കോവിഡ് 19 ഭീഷണിയുടെ പശ്ചാത്തലത്തില് അക്കാദമിക് സമൂഹത്തെ ശാരീരികമായും മാനസികമായും ആരോഗ്യമുള്ളവരാക്കി സൂക്ഷിക്കുകയാണ് പോര്ട്ടലിന്റെ പ്രാഥമിക ലക്ഷ്യമെന്ന് ഉദ്ഘാടന വേളയില് മന്ത്രി പറഞ്ഞു.
വിദ്യാഭ്യാസ സ്ഥാപനങ്ങളിലെ പ്രവര്ത്തനങ്ങള്, പ്രത്യേകിച്ച് കോവിഡുമായി ബന്ധപ്പെട്ട ഗവേഷണങ്ങള്, വിവിധ സ്ഥാപനങ്ങളുടെ കീഴില് വിദ്യാര്ത്ഥികളുടെ ക്ഷേമവുമായി ബന്ധപ്പെട്ട് നടക്കുന്ന സാമൂഹ്യ പ്രവര്ത്തനങ്ങള് എന്നിവ പോര്ട്ടല് ജനങ്ങളില് എത്തിക്കുമെന്ന് ശ്രീ. രമേഷ് പൊഖ്രിയാല് പറഞ്ഞു. വിദ്യാഭ്യാസ സ്ഥാപനങ്ങള്ക്ക് ആവശ്യമായ സേവനങ്ങള് ലഭ്യമാക്കുന്നതിന് പോര്ട്ടല് ഗുണപരവും ആവശ്യത്തിന് അനുസൃതവുമായ മാനദണ്ഡങ്ങള് ലഭ്യമാക്കും. കോവിഡ് 19 പോലുള്ള ദുരന്തങ്ങളേയും ഭാവിയില് സംഭവിക്കാനിടയുള്ള കാര്യങ്ങളേയും നേരിടാന് വിവിധ സ്ഥാപനങ്ങള് രൂപപ്പെടുത്തുന്ന ആശയങ്ങള് പങ്കുവയ്ക്കാനുള്ള അവസരവും പോര്ട്ടല് നല്കും. ഭാവിയില് ഇതുമായി ബന്ധപ്പെട്ട് മികച്ച പദ്ധതികള്ക്കുള്ള ആശയങ്ങള് നല്കാന് ഈ പോര്ട്ടലിന് കഴിയുമെന്നും ശ്രീ. രമേഷ് പൊഖ്രിയാല് വ്യക്തമാക്കി.
വാര്ത്താവിതരണ പ്രക്ഷേപണ മന്ത്രാലയം
വിഖ്യാത ചലച്ചിത്ര പ്രവർത്തകരെ ഉൾപ്പെടുത്തി 51-ാമത് ഐ.എഫ്.എഫ്.ഐയുടെ അന്താരാഷ്ട്ര ജൂറിയെ പ്രഖ്യാപിച്ചു
ലോകത്തെ പ്രമുഖ ചലച്ചിത്ര പ്രവർത്തകരെ ഉൾപ്പെടുത്തി 51-ാമത് രാജ്യാന്തര ഇന്ത്യൻ ചലച്ചിത്രമേളയുടെ  അന്താരാഷ്ട്ര ജൂറിയെ പ്രഖ്യാപിച്ചു. പാബ്ലോ സെസർ ചെയർമാനായ ജൂറിയിൽ, പ്രസന്ന വിധാനേജ്, അബുബക്കർ ഷാകി, പ്രിയദർശൻ, റുബായത്ത് ഹൊസൈൻ എന്നിവരാണുള്ളത്.
പാബ്ലോ സെസർ ഒരു അർജന്റീനിയൻ ചലച്ചിത്രകാരനാണ്. നിരൂപക പ്രശംസ നേടിയ നിരവധി ചിത്രങ്ങൾ അദ്ദേഹം സൃഷ്ടിച്ചിട്ടുണ്ട്. ശ്രീലങ്കൻ ചലച്ചിത്രകാരനാണ് പ്രസന്ന വിധാനേജ്. ശ്രീലങ്കൻ സിനിമയുടെ മൂന്നാം തലമുറക്കാരിൽ മുൻഗാമികളിൽ ഒരാളായി അദ്ദേഹം കണക്കാക്കപ്പെടുന്നു.
ഈജിപ്ഷ്യൻ-ഓസ്ട്രിയൻ എഴുത്തുകാരനും സംവിധായകനുമാണ് അബുബക്കർ ഷാകി. റുബായത്ത് ഹൊസൈൻ ബംഗ്ലാദേശ് ചലച്ചിത്ര സംവിധായികയും, എഴുത്തുകാരിയും, നിർമ്മാതാവുമാണ്.
ഇന്ത്യൻ സംവിധായകനും, തിരക്കഥാകൃത്തും, നിർമ്മാതാവുമാണ് പ്രിയദർശൻ. മൂന്ന് പതിറ്റാണ്ടിലേറെ നീണ്ട കരിയറിൽ വിവിധ ഇന്ത്യൻ ഭാഷകളിലായി 95 ലധികം ചിത്രങ്ങൾ അദ്ദേഹം സംവിധാനം ചെയ്തിട്ടുണ്ട്.
പ്രധാനമന്ത്രിയുടെ ഓഫീസ്
ഫ്രാൻസിന്റെ യൂറോപ്പ്, വിദേശകാര്യ മന്ത്രിയുമായി പ്രധാനമന്ത്രി ഇന്ത്യയുമായി കൂടിക്കാഴ്ച നടത്തി
2022 സെപ്തംബർ 13 മുതൽ 15 വരെ ഇന്ത്യയിൽ ഔദ്യോഗിക സന്ദർശനത്തിനെത്തിയ ഫ്രാൻസിന്റെ യൂറോപ്പ്, വിദേശകാര്യ മന്ത്രി മിസ് കാതറിൻ കൊളോന ഇന്ന് പ്രധാനമന്ത്രി ശ്രീ. നരേന്ദ്ര മോദിയെ സന്ദർശിച്ചു. ഉഭയകക്ഷി, പരസ്പര താൽപ്പര്യമുള്ള മറ്റ് വിഷയങ്ങൾ എന്നിവയെക്കുറിച്ചുള്ള ചർച്ചയ്ക്ക് പുറമേ, പ്രസിഡന്റ് മാക്രോണിന്റെ സൗഹൃദത്തിന്റെയും സഹകരണത്തിന്റെയും സന്ദേശം മന്ത്രി പ്രധാനമന്ത്രിക്ക് കൈമാറി. പാരീസിലും ജർമ്മനിയിലെ ഷ്ലോസ് എൽമൗവിലും പ്രസിഡന്റ് മാക്രോണുമായുള്ള തന്റെ സമീപകാല കൂടിക്കാഴ്ചകൾ പ്രധാനമന്ത്രി ശ്രീ. മോദി സ്നേഹപൂർവ്വം അനുസ്മരിച്ചു, കൂടാതെ ഏറ്റവും അടുത്ത അവസരത്തിൽ രാഷ്ട്രപതിയെ ഇന്ത്യയിൽ സ്വാഗതം ചെയ്യാനുള്ള തന്റെ ആഗ്രഹം അറിയിക്കുകയും ചെയ്തു.
ND
(
രാജ്യരക്ഷാ മന്ത്രാലയം
രണ്ട് തദ്ദേശീയ മുൻനിര യുദ്ധക്കപ്പലുകൾ രക്ഷാ മന്ത്രി മുംബൈയിൽ നീറ്റിലിറക്കി
ന്യൂ ഡൽഹി: മെയ് 17, 2022
ഇന്ത്യൻ നാവികസേനയുടെ രണ്ട് മുൻനിര യുദ്ധക്കപ്പലുകൾ - 'സൂറത്ത്', 'ഉദയഗിരി' - മുംബൈയിലെ മജ്ജഗാവ ഡോക്ക്സ് ലിമിറ്റഡിൽ  ഇന്ന്  രക്ഷാ മന്ത്രി ശ്രീ രാജ്നാഥ് സിംഗ് നീറ്റിലിറക്കി.
P15B ശ്രേണിയിലെ നാലാമത് ഗൈഡഡ് മിസൈൽ ഡിസ്ട്രോയറാണ് 'സൂറത്ത്'. P17A ശ്രേണിയിലെ രണ്ടാമത്തെ സ്റ്റെൽത്ത് ഫ്രിഗേറ്റാണ് 'ഉദയഗിരി'. രണ്ട് യുദ്ധക്കപ്പലുകളും ഡയറക്ടറേറ്റ് ഓഫ് നേവൽ ഡിസൈൻ  സ്വന്തമായി രൂപകല്പന ചെയ്ത് മുംബൈയിലെ MDL-ൽ നിർമ്മിച്ചതാണ്.
ഐഎൻഎസ് ഉദയഗിരിയും ഐഎൻഎസ് സൂറത്തും ഇന്ത്യയുടെ വളർന്നുവരുന്ന തദ്ദേശീയ ശേഷിയുടെ ഉജ്ജ്വല ഉദാഹരണങ്ങളാണെന്ന് ചടങ്ങിൽ സംസാരിച്ച രക്ഷാ മന്ത്രി പറഞ്ഞു. ഏറ്റവും നൂതനമായ സാങ്കേതികവിദ്യയിലധിഷ്ഠിതമായ ലോകത്തെ മികച്ച മിസൈൽ വാഹക യുദ്ധക്കപ്പലുകളായിരിക്കും ഇവ.
ഇൻഡോ-പസഫിക് മേഖലയെ ഗതാഗതനുകൂലവും അപായരഹിതമായും സുരക്ഷിതമായും ആയി നിലനിർത്തുന്നതിനുള്ള ചുമതലകൾ ഉത്തരവാദിത്തത്തോടെ നിർവഹിക്കുന്ന ഇന്ത്യൻ നാവികസേനയെ രക്ഷാ മന്ത്രി അഭിനന്ദിച്ചു. ആഗോള സുരക്ഷ, അതിർത്തി തർക്കങ്ങൾ, സമുദ്ര ആധിപത്യം എന്നീ ഘടകങ്ങൾ ലോകരാഷ്ട്രങ്ങളെ സൈനിക നവീകരണത്തിന് പ്രേരിപ്പിക്കുന്നുവെന്ന് വ്യക്തമാക്കിയ രക്ഷാ മന്ത്രി, കേന്ദ്ര സർക്കാരിന്റെ നയങ്ങൾ പ്രയോജനപ്പെടുത്തി ഇന്ത്യയെ ഒരു കപ്പൽ നിർമ്മാണ കേന്ദ്രമായി രൂപപ്പെടുത്താനുതകും വിധം കഴിവുകൾ പൂർണ്ണമായി വിനിയോഗിക്കാൻ പൊതുജനങ്ങളോടും സ്വകാര്യ മേഖലയോടും ആഹ്വാനം ചെയ്തു. ഈ ഉദ്യമത്തിൽ സർക്കാരിന്റെ എല്ലാവിധ പിന്തുണയും അദ്ദേഹം വാഗ്ദാനം ചെയ്തു.
RRTN/SKY
(Visitor Counter : 116
രാഷ്ട്രപതിയുടെ കാര്യാലയം
ആയുഷ്മാന് ഭവ് പ്രചാരണത്തിന് രാഷ്ട്രപതി ശ്രീമതി ദ്രൗപദി മുർമു തുടക്കം കുറിച്ചു
ന്യൂ ഡൽഹി: സെപ്റ്റംബർ 13, 2023
ഗാന്ധിനഗറിലെ രാജ്ഭവനിൽ നിന്ന് ഇന്ത്യൻ രാഷ്ട്രപതി ശ്രീമതി ദ്രൗപദി മുർമു ആയുഷ്മാൻ ഭവ് പ്രചാരണം വെർച്വലായി ഇന്ന്  ഉദ്ഘാടനം ചെയ്തു.
ഒരു വ്യക്തിയും പിന്തള്ളപ്പെടരുത്, ഒരു ഗ്രാമവും പിറകോട്ട് പോകരുത് എന്നതാണ് ആയുഷ്മാന് ഭവ് പ്രചാരണത്തിന്റെ ലക്ഷ്യം. ആയുഷ്മാന് ഭവിലൂടെ സാര്വത്രിക ആരോഗ്യ പരിരക്ഷ എന്ന ലക്ഷ്യം കൈവരിക്കുന്നതില് നമ്മുടെ രാജ്യം വിജയിപ്പിക്കുമെന്ന് രാഷ്ട്രപതി അഭിപ്രായപ്പെട്ടു. ഓരോ വ്യക്തിയും ഓരോ കുടുംബവും ആരോഗ്യത്തോടെ തുടരുകയാണെങ്കില് ആരോഗ്യകരമായ ഇന്ത്യ കെട്ടിപ്പടുക്കാനുള്ള ദൃഢനിശ്ചയം നിറവേറ്റപ്പെടുമെന്നും അവര് കൂട്ടിച്ചേര്ത്തു. ഈ ലക്ഷ്യം നേടുന്നതിന് വിവിധ മന്ത്രാലയങ്ങളുടെ സംയോജനം കൈവരിച്ചതിൽ അവർ സന്തോഷം രേഖപ്പെടുത്തി. ഇത്രയും വലിയ ലക്ഷ്യങ്ങള് കൈവരിക്കുന്നതിന് എല്ലാവരുടെയും സഹകരണം സഹായകമാകുമെന്നും അവര് പറഞ്ഞു.
എല്ലാ ഗുണഭോക്താക്കള്ക്കും ആയുഷ്മാന് കാര്ഡുകള് നൽകുന്നതും; ആരോഗ്യം, ശുചിത്വം, പോഷകാഹാരം എന്നിവയെക്കുറിച്ച് ഗ്രാമീണരെ ബോധവാന്മാരാക്കുന്നതും; ആയുഷ്മാൻ യോഗങ്ങൾ സംഘടിപ്പിക്കുന്നതും; ആയുഷ്മാൻ മേളകൾ സംഘടിപ്പിക്കുന്നതും; ആയുഷ്മാന് അപ്കെ ദ്വാര് 3.0 എന്ന സംരംഭത്തിന് കീഴില് ആഴ്ചയിലൊരിക്കല് സാമൂഹികാരോഗ്യ കേന്ദ്രങ്ങളിൽ സ്പെഷ്യലിസ്റ്റ് ഡോക്ടര്മാരുടെ സന്ദര്ശനം ക്രമീകരിക്കുന്നതും പ്രശംസനീയമായ നടപടികളാണെന്ന് രാഷ്ട്രപതി പറഞ്ഞു.
പല മേഖലകളിലും പുതിയ സാങ്കേതികവിദ്യയും പ്രവർത്തന രീതികളും സ്വീകരിക്കുന്നതിൽ ഇന്ത്യ വളരെ ഉത്സാഹത്തോടെ മുന്നേറുകയാണെന്ന് രാഷ്ട്രപതി പറഞ്ഞു. 'ആയുഷ്മാൻ ഭാരത് ഡിജിറ്റൽ മിഷൻ' 2021 സെപ്റ്റംബറിൽ ആരംഭിച്ചതിൽ അവർ സന്തോഷം അറിയിച്ചു. മറ്റ് മേഖലകളെപ്പോലെ ആരോഗ്യ സേവന രംഗത്തും ഡിജിറ്റല് ഉള്ച്ചേര്ക്കലിന്റെ മാതൃക ഇന്ത്യ സ്ഥാപിക്കുമെന്ന് അവര് ആത്മവിശ്വാസം പ്രകടിപ്പിച്ചു.
രാജ്യത്തെ എല്ലാ ഗ്രാമങ്ങളിലും പട്ടണങ്ങളിലും ആരോഗ്യ സേവനങ്ങളുടെ പൂർണമായ കവറേജ് നൽകാൻ ലക്ഷ്യമിടുന്ന കേന്ദ്ര ആരോഗ്യ കുടുംബക്ഷേമ മന്ത്രാലയത്തിന്റെ സമഗ്രമായ രാജ്യവ്യാപക ആരോഗ്യ സംരക്ഷണ സംരംഭമാണ് ആയുഷ്മാൻ ഭവ് പ്രചാരണം. 2023 സെപ്റ്റംബർ 17 മുതൽ ഒക്ടോബർ 2 വരെ നടക്കുന്ന 'സേവാ പഖ്വാഡ'യിൽ ഈ പ്രചാരണ പരിപാടി നടപ്പാക്കും.
പ്രധാനമന്ത്രിയുടെ ഓഫീസ്
പ്രധാനമന്ത്രി ജൂലൈ 15 ന് വാരണസി സന്ദർശിക്കും
1500 കോടിയിലധികം രൂപയുടെ പദ്ധതികൾക്ക് പ്രധാനമന്ത്രി തുടക്കമിടുകയും തറക്കല്ലിടുകയും ചെയ്യും
പ്രധാനമന്ത്രി ശ്രീ. നരേന്ദ്ര മോദി 2021 ജൂലൈ 15 ന് വാരണസി സന്ദർശിക്കും. സന്ദർശന വേളയിൽ അദ്ദേഹം ഒന്നിലധികം വികസന പദ്ധതികളുടെ ശിലാസ്ഥാപനം നടത്തുകായും, ഉദ്ഘാടനം നിർവഹിക്കുകയും ചെയ്യും.
രാവിലെ 11 മണിയോടെ പ്രധാനമന്ത്രി വിവിധ പൊതു പദ്ധതികളും പ്രവർത്തനങ്ങളും ഉദ്ഘാടനം ചെയ്യും. ബിഎച്ചുവിലെ 100 ബെഡ് എംസിഎച്ച് വിഭാഗം, ഗോദൗലിയയിൽ മൾട്ടി ലെവൽ പാർക്കിംഗ്, ഗംഗാ നദിയിലെ ടൂറിസം വികസനത്തിനായി റോ-റോ വെസ്സലുകൾ, വാരണാസി- ഗാസിപ്പൂർ ഹൈവേയിലെ മൂന്ന് വരി പാതയുള്ള ഫ്ലൈഓവർ എന്നിവ ഉൾപ്പെടെ ഏകദേശം 744 കോടി രൂപയുടെ പദ്ധതികൾ.ഉദ്ഘാടനം ചെയ്യും. 839 കോടി രൂപയുടെ വിവിധ പദ്ധതികളുടെയും പൊതുമരാമത്ത് നിർമ്മാണ പ്രവർത്തനങ്ങളുടെ ശിലാസ്ഥാപനവും അദ്ദേഹം നടത്തും. സെൻട്രൽ ഇൻസ്റ്റിറ്റ്യൂട്ട് ഓഫ് പെട്രോകെമിക്കൽ എഞ്ചിനീയറിംഗ് ആൻഡ് ടെക്നോളജിയുടെ  സെന്റർ ഫോർ സ്കിൽ ആൻഡ് ടെക്നിക്കൽ സപ്പോർട്ട്, ജൽ ജീവൻ മിഷന് കീഴിലുള്ള 143 ഗ്രാമീണ പ്രോജക്ടുകൾ, കാർഖിയാൻവിലെ മാമ്പഴ, പച്ചക്കറി സംയോജിത പായ്ക്ക് ഹൗസ് എന്നിവ ഇതിൽ ഉൾപ്പെടുന്നു.
ജാപ്പനീസ് സഹായത്തോടെ നിർമ്മിച്ച അന്താരാഷ്ട്ര സഹകരണ, കൺവെൻഷൻ സെന്റർ രുദ്രകാഷ് ഉച്ചയ്ക്ക് 12: 15 നു ഉദ്ഘാടനം ചെയ്യും. അതിനുശേഷം ഉച്ചകഴിഞ്ഞ് രണ്ടുമണിയോടെ അദ്ദേഹം ബി.എച്ച്.യുവിലെ മാതൃ-ശിശു ആരോഗ്യ വിഭാഗം പരിശോധിക്കും. കോവിഡ് കൈകാര്യം ചെയ്യുന്നത് സംബന്ധിച്ച തയ്യാറെടുപ്പുകൾ അവലോകനം ചെയ്യുന്നതിനായി ഉദ്യോഗസ്ഥരുമായും മെഡിക്കൽ പ്രൊഫഷണലുകളുമായും പ്രധാനമന്ത്രി കൂടിക്കാഴ്ച നടത്തുകായും ചെയ്യും.
പ്രധാനമന്ത്രിയുടെ ഓഫീസ്
ശ്രീ ശ്രീ ശ്രീ ശിവകുമാര സ്വാമിഗലുവിന്റെ ജയന്തി ദിനത്തിൽ പ്രധാനമന്ത്രിയുടെ പ്രണാമം
പ്രധാനമന്ത്രി ശ്രീ നരേന്ദ്ര മോദി, ഡോ. ശ്രീ ശ്രീ ശ്രീ ശിവകുമാര സ്വാമിഗലുവിന്റെ ജയന്തിദിനത്തിൽ അദ്ദേഹത്തിന് പ്രണാമം അർപ്പിച്ചു.
പ്രധാനമന്ത്രി ട്വീറ്റ് ചെയ്തു;
“ ഡോ. ശ്രീ ശ്രീ ശ്രീ ശിവകുമാര സ്വാമിഗലുവിന്റെ ജയന്തിയുടെ പ്രത്യേക അവസരത്തിൽ, അദ്ദേഹത്തെ ഞാൻ വണങ്ങുന്നു. ദശലക്ഷക്കണക്കിന് ആളുകൾക്കിടയിൽ അദ്ദേഹം ആഴത്തിലുള്ള സ്വാധീനം ചെലുത്തി. സമൂഹത്തെ സേവിക്കുന്നതിനും ആളുകളെ ശാക്തീകരിക്കുന്നതിനും അദ്ദേഹം എപ്പോഴും പ്രാധാന്യം നൽകി. അദ്ദേഹത്തിന്റെ സ്വപ്നങ്ങൾ സാക്ഷാത്കരിക്കാൻ ഞങ്ങൾ എപ്പോഴും പ്രവർത്തിക്കും. ”
ആരോഗ്യ, കുടുംബക്ഷേമ മന്ത്രാലയം
വിദേശ കോവിഡ്-19 ദുരിതാശ്വാസ സഹായങ്ങൾ
ന്യൂഡൽഹി, മെയ് 26, 2021
വിവിധ രാജ്യങ്ങളിൽ നിന്നും സംഘടനകളിൽ നിന്നുമായി, 2021 ഏപ്രിൽ 27 മുതൽ ഇന്ത്യാ ഗവൺമെന്റ്, കോവിഡ്-19 ദുരിതാശ്വാസ മെഡിക്കൽ സാമഗ്രികളും ഉപകരണങ്ങളും സ്വീകരിക്കുന്നു. ഇവ ഉടനടി സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും എത്തിച്ചു നല്കുന്നതിന് വേണ്ട നടപടികളും കൈകൊണ്ട് വരുന്നു.
2021 ഏപ്രിൽ 27 മുതൽ 2021 മെയ് 25 വരെ, 17,831 ഓക്സിജൻ കോൺസെൻട്രേറ്ററുകൾ; 18,111 ഓക്സിജൻ സിലിണ്ടറുകൾ; 19 ഓക്സിജൻ ഉത്പാദന പ്ലാന്റുകൾ; 13,489 വെന്റിലേറ്ററുകൾ/ബൈ പിഎപി; ഏകദേശം 6.9 L റെംഡെസിവിർ വൈലുകൾ, ഏകദേശം 12L ഫാവിപിറാവിർ ടാബ്ലറ്റുകൾ എന്നിവ റോഡ്, ആകാശ മാർഗം കൈമാറി/വിതരണം ചെയ്തു.
2021 മെയ് 24/25 ന് വൂൾഫ്സ്ബർഗ് , കുവൈറ്റ് , ബ്രിട്ടീഷ് ഓക്സിജൻ കമ്പനി , യൂഎസ്ഐഎസ്പിഎഫ്, സിഐഐ ഇന്ത്യ ബിസിനസ് ഫോറം , വേൾഡ് ഇൻ ഹാർമണി സന്നദ്ധ സംഘടന , മാഡ്രിഡിലെ ഇന്ത്യൻ എംബസി എന്നിവരിൽ നിന്ന് ലഭിച്ച പ്രധാന ഇനങ്ങളിൽ താഴെ പറയുന്നവ ഉൾപ്പെടുന്നു:
ഓക്സിജൻ കോൺസെൻട്രേറ്ററുകൾ - 76
ഓക്സിജൻ സിലിണ്ടർ - 1810
വെന്റിലേറ്ററുകൾ/BiPAP/CPAP – 40
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സ്ഥാപനങ്ങൾക്കും വിദേശ ദുരിതാശ്വാസ സാമഗ്രികൾ അനുവദിക്കുന്നതും വിതരണം ചെയ്യുന്നതും കേന്ദ്ര ആരോഗ്യ മന്ത്രാലയം സമഗ്രമായി നിരീക്ഷിച്ചു വരികയാണ്. ഈ പ്രവർത്തനങ്ങൾ ഏകോപിപ്പിക്കുന്നതിന് 2021 ഏപ്രിൽ 26 മുതൽ മന്ത്രാലയത്തിൽ ഒരു സമർപ്പിത ഏകോപന സെൽ പ്രവർത്തിക്കുന്നു. 2021 മെയ് 2 മുതൽ ഒരു സ്റ്റാൻഡേർഡ് ഓപ്പറേറ്റിംഗ് നടപടിക്രമം മന്ത്രാലയം രൂപപ്പെടുത്തി നടപ്പാക്കിയിട്ടുണ്ട്.
RRTN
(Visitor Counter : 148
പ്രധാനമന്ത്രിയുടെ ഓഫീസ്
ഇന്ത്യയുടെ പാരാലിമ്പിക് സംഘത്തിന് സ്വവസതിയില് ആതിഥേയത്വം വഹിച്ച് പ്രധാനമന്ത്രി
നിങ്ങള് രാജ്യത്തിന്റെ അംബാസഡര്മാരാണ്; ലോകവേദിയില് രാജ്യത്തിന്റെ അന്തസ്സ് വര്ദ്ധിപ്പിച്ചു: പ്രധാനമന്ത്രി
സംഘത്തിന്റെ അചഞ്ചല മനോഭാവത്തെയും ഇച്ഛാശക്തിയെയും പ്രശംസിച്ച് പ്രധാനമന്ത്രി
ജനങ്ങളെ പ്രചോദിപ്പിക്കുന്നതിനും മാറ്റം കൊണ്ടുവരാന് സഹായിക്കുന്നതിനും കായികരംഗത്തിനു പുറത്തുള്ള ചില മേഖലകള് കണ്ടെത്താനും പ്രവര്ത്തിക്കാനും പാരാ അത്ലറ്റുകളോട് പ്രധാനമന്ത്രി ആഹ്വാനം ചെയ്തു
നിരന്തരമായ മാര്ഗനിര്ദേശത്തിനും പ്രചോദനത്തിനും പിന്തുണയ്ക്കും പ്രധാനമന്ത്രിക്കു നന്ദിപറഞ്ഞ് കായികതാരങ്ങള്
ടോക്കിയോ 2020 പാരാലിമ്പിക്സില് പങ്കെടുത്ത ഇന്ത്യന് സംഘത്തിന് പ്രധാനമന്ത്രി ശ്രീ നരേന്ദ്ര മോദി ഇന്ന് സ്വവസതിയില് ആതിഥേയത്വം വഹിച്ചു. കായികതാരങ്ങളും പരിശീലകരും അടങ്ങുന്ന സംഘമാണ് പ്രധാനമന്ത്രിയുടെ വസതിയിലെത്തിയത്.
സംഘാംഗങ്ങളുമായി തുറന്ന മനസോടെയും അനൗപചാരികവുമായും പ്രധാനമന്ത്രി ആശയവിനിമയം നടത്തി. ഗെയിംസിലെ ചരിത്രനേട്ടങ്ങള്ക്ക് അദ്ദേഹം അവരെ അഭിനന്ദിച്ചു. അവരുടെ നേട്ടം രാജ്യത്തെ മുഴുവന് കായിക സമൂഹത്തിന്റെയും മനോവീര്യം ഗണ്യമായി വര്ധിപ്പിക്കുമെന്ന് അദ്ദേഹം പറഞ്ഞു. വളര്ന്നുവരുന്ന കായികതാരങ്ങള്ക്ക് കായികമേഖലയില് മുന്നേറാന് പ്രോത്സാഹനമാകുമെന്നും പ്രധാനമന്ത്രി പറഞ്ഞു. അവരുടെ പ്രകടനം കായികരംഗത്തെക്കുറിച്ചുള്ള അവബോധം അതിവേഗം വര്ധിപ്പിക്കുന്നതിനു കാരണമായെന്നും അദ്ദേഹം കൂട്ടിച്ചേര്ത്തു.
കായികതാരങ്ങളുടെ അചഞ്ചല മനോഭാവത്തെയും ഇച്ഛാശക്തിയെയും പ്രധാനമന്ത്രി പ്രശംസിച്ചു. കടുത്ത വെല്ലുവിളി ഉയര്ത്തുന്ന ജീവിത പശ്ചാത്തലത്തിലും പാരാ-അത്ലറ്റുകള് നടത്തിയ മികച്ച പ്രകടനം വിലമതിക്കാനാകാത്തതാണെന്ന് അദ്ദേഹം പറഞ്ഞു. ഒരു യഥാര്ത്ഥ കായികതാരം പരാജയത്തിലോ വിജയത്തിലോ തളച്ചിടപ്പെടുകയില്ലെന്നും മുന്നോട്ടു പൊയ്ക്കൊണ്ടേയിരിക്കുമെന്നും മെഡല് നേടാന് കഴിയാത്തവരുടെ ആത്മവീര്യമുയര്ത്തിക്കൊണ്ട് പ്രധാനമന്ത്രി പറഞ്ഞു. അവര് രാജ്യത്തിന്റെ അംബാസഡര്മാരാണ്. മികവുറ്റ പ്രകടനത്തിലൂടെ അവര് ലോകവേദിയില് രാഷ്ട്രത്തിന്റെ അന്തസ്സ് വര്ദ്ധിപ്പിച്ചുവെന്നും അദ്ദേഹം പറഞ്ഞു.
ജനങ്ങള് തങ്ങളെ വീക്ഷിക്കുന്ന രീതി 'തപസ്, പരിശ്രമം, കരുത്ത്' എന്നിവയിലൂടെ പാരാ അത്ലറ്റുകള് മാറ്റിയെടുത്തിട്ടുണ്ടെന്നും പ്രധാനമന്ത്രി പറഞ്ഞു. ആസാദി കാ അമൃത് മഹോത്സവത്തിന്റെ ഈ ആഘോഷവേളയില്, കായികലോകത്തിനു പുറത്തുള്ള ചില മേഖലകള് അവര് തിരിച്ചറിയണമെന്നും അവ ആളുകളെ എങ്ങനെ പ്രചോദിപ്പിക്കുമെന്നും മാറ്റം കൊണ്ടുവരാന് സഹായിക്കുമെന്നും കണ്ടെത്തണമെന്നും അദ്ദേഹം പറഞ്ഞു.
തങ്ങളെ ക്ഷണിച്ചതിന് പ്രധാനമന്ത്രിക്ക് പാരാ-അത്ലറ്റുകള് നന്ദി പറഞ്ഞു. അദ്ദേഹത്തോടൊപ്പം ഒരു മേശയ്ക്കു ചുറ്റും ഇരിക്കാന് കഴിയുന്നതുതന്നെ വലിയ നേട്ടമാണെന്നും കായികതാരങ്ങള് പറഞ്ഞു. തങ്ങളുടെ പരിശ്രമത്തിലുടനീളം അദ്ദേഹം നല്കിയ നിരന്തരമായ മാര്ഗനിര്ദേശത്തിനും പ്രചോദനത്തിനും പിന്തുണയ്ക്കും അവര് പ്രത്യേകം നന്ദി പറഞ്ഞു. മാത്രമല്ല, ഇന്ത്യയില് നിന്നുള്ള കായികതാരങ്ങള്ക്ക് അവരുടെ പ്രധാനമന്ത്രിയില് നിന്ന് അഭിനന്ദന ഫോണ്സന്ദേശം ലഭിച്ചുവെന്നറിഞ്ഞപ്പോള് മറ്റു രാജ്യങ്ങളില് നിന്നുള്ള കായികതാരങ്ങള് അതിശയിച്ചുപോയെന്നും അവര് പറഞ്ഞു. പരിശീലനത്തിനായി സാധ്യമായ ഏറ്റവും മികച്ച ക്രമീകരണം ഒരുക്കുന്നതില് ഗവണ്മെന്റ് അലംഭാവമേതുമില്ലാതെ പ്രവര്ത്തിച്ചുവെന്നും കായികതാരങ്ങള് ചൂണ്ടിക്കാട്ടി.
മെഡലുകള് നേടാന് സഹായിച്ച കായിക ഉപകരണങ്ങള് കളിക്കാര് അവരുടെ ഒപ്പിട്ട് പ്രധാനമന്ത്രിക്കു സമ്മാനിച്ചു. എല്ലാ മെഡല് ജേതാക്കളും ഒപ്പിട്ട ഷോളും പ്രധാനമന്ത്രിക്കു സമ്മാനിച്ചു. കായിക ഉപകരണങ്ങള് ലേലം ചെയ്യുമെന്ന് പ്രധാനമന്ത്രി പറഞ്ഞതിനെ കായികതാരങ്ങള് സ്വാഗതം ചെയ്തു. കേന്ദ്ര കായിക മന്ത്രി, കേന്ദ്ര നിയമ മന്ത്രി എന്നിവരും പങ്കെടുത്തു.
(